stanford-oval/wikipedia huggingface dataset:
השבעתו הראשונה של דונלד טראמפ לנשיאות ארצות הברית
אירועים לפני ההשבעה > הפסגה הדיפלומטית: ארוחת הערב

ביום שלישי, 17 בינואר, הגיע טראמפ לוושינגטון הבירה על מנת להשתתף בארוחת ערב מתוקשרת, שנועדה לשמש כפגישת הכרה מוקדמת בין דיפלומטים זרים ופקידי ממשל לבין טראמפ. הארוחה תוארה על ידי הוול סטריט ג'ורנל כאירוע הבולט ביותר שקדם להשבעה. נכחו בארוחת הערב המועמד המוביל לתפקיד היועץ לביטחון לאומי, מייקל פלין, רקס טילרסון, שהיה המועמד המוביל של טראמפ לתפקיד מזכיר המדינה, שגריר ישראל בארצות הברית לשעבר, רון דרמר וראש עיריית ניו יורק לשעבר, רודי ג'וליאני. כמו כן נכחו בארוחה כ-200 דיפלומטים זרים. על פי העיתון "הבוסטון גלוב" וסוכנות הידיעות AP, התפריט של הארוחה כלל פילה מיניון ואלסקה אפויה.
אירועים לפני ההשבעה > קונצרט ה-Make America Great Again

ב-19 בינואר בערב אירח טראמפ את חגיגת ה-"Make America Great Again!". החגיגות כללו קבלת פנים, קונצרט והופעות של לי גרינווד (אנ'), 3 Doors Down, טובי קית' ומספר זמרים נוספים. השחקן ג'ון ווייט נכח אף הוא באירוע. האירוע הסתיים בביצוע של להקה צבאית אמריקאית ששרה את השיר הפטריוטי האמריקאי, מזמור הקרב על הרפובליקה.
אירועי ההשבעה > טקס ההשבעה

רוי בלאנט, שהיה כאמור יו"ר הוועדה שאחראית על טקס ההשבעה פתח את אירועי ההשבעה בשעה 11:41 ונאם נאום קצר ונתן את הבמה לשלושה אנשי דת שהעבירו קריאות דתיות.
בשעה 11:54, השביע שופט בית המשפט העליון, קלרנס תומאס את מייק פנס לתפקיד סגן נשיא ארצות הברית ה-48 של ארצות הברית, כאשר אחת מידיו של פנס מונחת על ספר תנ"ך אישי, בצהריים השביע שופט בית משפט עליון נוסף, ג'ון רוברטס את דונלד טראמפ לנשיא ה-45 של ארצות הברית.טראמפ גם הוא הושבע בעת שהוא מחזיק בספר תנ"ך. לאחר ההשבעה ביצעה תזמורת חיל הנחתים את ההמנון הנשיאותי המסורתי, הידד למנהיג.
בטקס נכחו אנשי ממשל רבים. בהם הנשיא היוצא ברק אובמה, סגן הנשיא היוצא ג'ו ביידן, הנשיאים לשעבר ביל קלינטון, ג'ימי קרטר וג'ורג' ווקר בוש, בנוסף לכך גם 2 סגני נשיאים קודמים, דיק צ'ייני ודן קווייל ואף יריבתו של טראמפ בבחירות, הילרי קלינטון.
אירועי ההשבעה > טקס ההשבעה > נאום ההשבעה

הנשיא הטרי טראמפ נשא את נאום הפתיחה, הנאום ארך כ-16 דקות ובמהלכו הקריא טראמפ כ-1,433 מילים. הנאום היה הנאום הקצר ביותר מאז השבעתו של ג'ימי קרטר לנשיאות ב-1977.
בסוף דצמבר 2016 אמר טראמפ כי הוא כותב את הטיוטה הראשונה לנאום הפתיחה שלו וציין את נאומי ההשבעה של ג'ון פ. קנדי ורונלד רייגן כמושא השראה. טראמפ התעקש כי הוא כתב בעצמו את הנאום, אף שעיתון הוול סטריט ג'ורנל דיווח כי הוא נכתב על ידי עוזריו הבכירים של טראמפ, סטיבן מילר וסטיבן באנון.
בנאום טראמפ התחייב לסיים את מה שתיאר כ"קטל אמריקאי" ואמריקה דיסטופית והקריא נאום שאנשים רבים טענו כי הוא תוקפני ואף ארסי ואף התחייב לפתוח עידן חדש בפוליטיקה האמריקאית, מלבד זאת טראמפ חזר מספר פעמים על סיסמתו הידועה "אמריקה לפני הכול" (ששימשה גם את הנשיא וודרו וילסון ואת הנשיא וורן הרדינג), הסיסמה שימשה אותו בקמפיין הבחירות והתייחסה לשינוי גישה בהתנהלות הכלכלית ובניהול יחסי החוץ של ארצות הברית. בנוסף לכך שלושה אנשי דת נשאו ברכות בנאום (ובכך העלו את מספר התפילות שהתקיימו בטקס לשש תפילות). אנשי הדת שנשאו את הברכות היו הרב מרווין האייר, המטיף הנוצרי, פרנקלין גרהאם (אנ') (אחד מבניו של הכומר בילי גרהאם), הקרדינל של ניו יורק, טימותי מ. דולן (אנ'), הכומר סמואל רודריגס (אנ') והמטיפה הנוצרית, פאולה וויט (אנ'). הזמרת בת ה-16, ג'קי אוונצ'ו שרה את ההמנון הלאומי בתום הטקס.
אירועי ההשבעה > האירועים שלאחר הטקס

לאחר טקס ההשבעה ליוו טראמפ, מלניה, מייק וקארן את הנשיא לשעבר ברק אובמה ואת הגברת הראשונה לשעבר מישל אובמה לטקס פרידה שנערך בצד המזרחי של הקפיטול, בטקס טראמפ ואובמה שוחחו מעט ולאחר מכן הועלה הזוג אובמה למסוק שהסיע אותם לכיוון בסיס אנדרוז, באותו הזמן נסעו ג'ו ביידן וג'יל ביידן בלימוזינה לכיוון גבעת הקפיטול, משם לקחו רכבת מתחנת הרכבת יוניון לדובר שבדלאוור.
אירועי ההשבעה > האירועים שלאחר הטקס > המצעד

מסלול המצעד שכלל תזמורות צעידה מנציגות של כל מדינות ארצות הברית היה לאורך שדרת פנסילבניה והחל מאזור גבעת הקפיטול והסתיים בחלק הצפוני של הבית הלבן, טראמפ ומלניה נסעו מרבית המצעד במכונית הנשיאותית אך יצאו ממנה פעמיים ואף המשיכו מנהג ארוך שנים בו צעדו חלק קצר מהדרך, גם פנס וקארן צעדו חלק מהמצעד.
במהלך רוב המצעד נסעו הנשיא טראמפ והגברת הראשונה מלניה טראמפ בלימוזינה המשוריינת בה השתמש הנשיא בגלל איומי ביטחון פוטנציאליים. הנשיא והגברת הראשונה יצאו מהלימוזינה פעמיים וצעדו בשדרות פנסילבניה ובכך המשיכו מנהג ארוך שנים, סגן הנשיא פנס ואשתו קארן צעדו בדרך המסע בכמה נקודות גם עם ילדיהם.
המצעד נמשך כשעתיים ונערך בשעות אחר הצהריים והערב שלאחר ההשבעה, במצעד השתתפו כ-8,000 אנשים.
אירועי ההשבעה > האירועים שלאחר הטקס > הנשף

הנשיא דונלד טראמפ והגברת הראשונה מלניה טראמפ השתתפו בשלושה נשפים רשמיים שנערכו במהלך ערב יום ההשבעה. במהלך הנשפים לבש טראמפ טוקסידו שחור, חולצה לבנה מכופתרת ועניבת פרפר שחורה. מלניה טראמפ לבשה שמלה לבנה, ללא כתף וללא שרוולים שעוצבה על ידי מעצב האופנה הצרפתי-אמריקאי הרווה פייר. פייר עיצב גם שמלות לגברות ראשונות אחרות בהן לורה בוש, הילרי קלינטון ומישל אובמה.
נשף החירות, אחד משני הנשפים הרשמיים שנערכו במרכז הכנסים וולטר א' וושינגטון, היה התחנה הראשונה של הערב עבור הנשיא והגברת הראשונה הטריים, הזוג טראמפ רקדו לצלילי השיר הראשון, שנבחר להיות "My Way" של פרנק סינטרה ובוצע על ידי ארין בוהמה, זמרת ג'אז אמריקאית. הנשף השני בו השתתף הזוג היה נשף החופש, שהתקיים גם במרכז הכנסים וולטר א' וושינגטון. הנשף השלישי והאחרון היה נשף שנערך במוזיאון הבנייה הלאומי, כרטיסים חינם לנשף חולקו לחיילים במילואים, נכי הצבא האמריקאי ומקבלי מדליית הכבוד.
שאול עמור

שאול עמור (כ"א בכסלו ה'תש"א, 21 בדצמבר 1940 – י"ז בתשרי ה'תשס"ה, 2 באוקטובר 2004) היה חבר הכנסת מטעם הליכוד, שר בממשלת ישראל, שגריר ישראל בבלגיה וראש העיר מגדל העמק.
ביוגרפיה

שאול עמור נולד בעיר בוז'עד שבמרוקו, התייתם מהוריו בגיל שלוש, עלה לישראל בגיל 15 במסגרת עליית הנוער, למד בכפר בתיה ובצבא שירת בנח"ל. עמור למד עבודה סוציאלית באוניברסיטת חיפה והיה עובד סוציאלי במשך מספר שנים. בשנת 1971, לקה עמור בסרקומה ע"ש קפושי, מחלת עור נדירה הגורמת לגידולים ולנמקים. מאז, הוא נאבק במחלה כל חייו הבוגרים.
בגיל 30 החל את הקריירה הפוליטית שלו כשמונה למועצת כרמיאל במקום השני ברשימת מפלגת העבודה, במרץ 1970 על ידי שר הפנים. כרמיאל הייתה אז עדיין בשלבי הקמה ולא נערכו בה בחירות, אלא הוחלט להקים מועצה לפי חלקם היחסי של המפלגות בכנסת. בינואר 1973, עורר סערה שהודיע לסניף מפלגת "העבודה" במקום, על עזיבת המפלגה ועל הצטרפותו לרשימה הממלכתית. במקביל תבע מראש המועצה, ברוך ונגר, לכנס את המועצה ולהכריז על בחירת ראש מועצה חדש. מאחר שעזיבתו פריקה את הקואליציה העירונית, הוא ביקש להיבחר על ידה במקום ונגר. עמור הודח בעצמו מהמועצה על ידי שר הפנים, מאחר שמונה לתפקיד ולא נבחר לא יכול היה לעבור מפלגה. בבחירות לרשויות המקומיות ב-1973 התמודד בראש רשימת הליכוד למועצת כרמיאל, אך לא נבחר. לאחר מכן עבר עם משפחתו למגדל העמק והוא עבד כנציג מחלקת העלייה של הסוכנות היהודית בגליל.
בשנת 1978 נבחר עמור לכהונת ראש המועצה המקומית מגדל העמק מטעם מפלגת הליכוד. עמור כיהן כראש העיר מגדל העמק במשך כ-20 שנה, שבמהלכן תרם רבות לפיתוחה, בין השאר הוביל את הקמת אזור התעשייה רמת גבריאל, בו הוקמו מפעלי היי-טק, בהם: "נשיונל סמיקונדקטור" (לימים "טאואר סמיקונדקטור"), לנאופטיקס ו-KLA.
בשנים 1984–1988 שימש, כנציג הליכוד, חבר הוועד המנהל של רשות השידור.
בשנת 1988 החליט עמור להתמודד על מקום ברשימת הליכוד בבחירות לכנסת השתים עשרה. הוא נבחר בפריימריז בליכוד במקום ה-38. הליכוד זכה ב-40 מנדטים ועמור החל לכהן כחבר הכנסת ה-12, אך הודיע כי הוא מתכוון להמשיך לכהן במקביל כראש מועצה. עמור כיהן כחבר הכנסת מטעם הליכוד בכנסת ה-13 ובכנסת ה-14, אז הוקדשה רוב עבודתו הפרלמנטרית לעניינים חברתיים. במהלך כהונתו כחבר הכנסת התמודד עמור עם החמרה במחלתו שאילצה אותו לעבור ניתוח שבו נכרתה רגלו.
בשנת 1998 התחרה עמור על משרת נשיא מדינת ישראל נגד הנשיא המכהן דאז, עזר ויצמן, אך הפסיד בהתמודדות. בשנת 1999 מונה עמור לשר בלי תיק בממשלת נתניהו. מאוחר יותר בשנה זו מונה לתפקיד שגריר ישראל בבלגיה. עמור כיהן כמשרה זו בתקופה בעייתית ביחסי ישראל-בלגיה, כשברקע עמדה סכנת העמדתו לדין של אריאל שרון בבית המשפט בהאג. כהונתו של עמור כשגריר הייתה משרתו האחרונה בשירות הציבורי. עם חזרתו שקל לרוץ שוב לראשות העיר מגדל העמק, אך בחר לפרוש מהחיים הפוליטיים.
לאחר חזרתו לארץ החמיר מצבו הרפואי. שאול עמור נפטר בחול המועד סוכות 2004. נקבר במגדל העמק. הוא הותיר אחריו את אשתו סוזן ושלושה ילדים. לזכרו, עיריית מגדל העמק קראה לשדרה בעיר על שמו.
חיים אישיים

סוזן, אשתו של שאול עמור, הייתה דמות מוכרת במגדל העמק. היא פעלה כל השנים לתמיכה בבעלה ומשלא נבחר לתפקיד יושב-ראש הכנסת, האשימה בכך את בנימין נתניהו, ראש הממשלה דאז, באומרה "הוא תקע לנו סכין חלודה בלב וסובב אותה". עם מות בעלה המשיכה בפעילותה הציבורית-פוליטית, התמודדה על תפקיד ראש עיריית מגדל העמק, אך הפסידה בבחירות בסיבוב שני, והתכוונה להתמודד על מקום ברשימת הליכוד לכנסת. היא נפטרה ב-2 ביוני 2008, בגיל 65, כ-4 שנים לאחר מות בעלה.
הערות שוליים

1 2  יצחק בן-חורין, מגדל העמק מון עמור, מעריב, 8 בפברואר 1988
↑  מזל מועלם, הרופאים רוצים לקחת חלק מגופי, ואני מסרב, מעריב, 14 בדצמבר 1990
↑  יואל דר, כרמיאל בת 6, דבר, 22 בנובמבר 1970
מנחם רהט, ערב "הפיכת חצר" בכרמיאל, מעריב, 25 בינואר 1973
↑  "הפיכת חצר" במועצת כרמיאל, על המשמר, 24 בינואר 1973
שמואל בנטוב, סערת רוחות בכרמיאל סביב קנוניות במועצה המקומית, על המשמר, 28 בינואר 1973
↑  יוזמי ההדחה בכרמיאל הודחו בעצמם, על המשמר, 6 בפברואר 1973
↑  3 רשימות בצפת - שתיים מהן מקומיות, מעריב, 30 בספטמבר 1973
↑  כרמיאל המערך התחזק, מעריב, 1 בינואר 1974
↑  הבחירות למועצות המקומיות, על המשמר, 9 בנובמבר 1978
↑  מגדל־העמק סיפור צנוע של הצלחה גדולה, מעריב, 6 במרץ 1988
↑  פאיז עבאס, מפעל חדש של נשינל סמיקונדקטור נחנך במגדל העמק, חדשות, 30 בספטמבר 1986
↑  קלא חברה למיכשור (ישראל) - למפעל עתיר ידע במגדל העמק דרושים, חדשות, 5 בפברואר 1988
↑  אורנה רביב, ‏ברי: נפסיק לתמוך בפעילות המו"פ של לנאופטיקס, באתר גלובס, 2 בספטמבר 1998
↑  דידי עזריאלי, מסתערים על הוועד, כל העיר, 3 באוגוסט 1984
↑  רונית אנטלר, ח"כ אהרן הראל מועמד לתפקיד יו"ר הוועד המנהל הבא של רשות השידוד, חדשות, 8 במרץ 1988
↑  פאיז עבאס, ראשי רשויות שנבחרו לכנסת מתכוונים להישאר בתפקידם, חדשות, 6 בנובמבר 1988
↑  דליה מזורי, ח"כ שאול עמור יעבור היום ניתוח לכריתת רגלו, מעריב, 20 בדצמבר 1991
↑  צבי לביא, ‏הערכה: ח"כים מהעבודה הטילו פתקים לבנים בבחירות לנשיאות, באתר גלובס, 5 במרץ 1998
↑  שמואל דקלו, ‏ההסתדרות עתרה לבג"ץ נגד מינויו של שאול עמור לשגריר בבלגיה, באתר גלובס, 5 במאי 1999
↑  מועמד חדש-ישן: שאול עמור, באתר הארץ, 7 ביולי 2003
↑  גדעון אלון, השר לשעבר שאול עמור מת בגיל 64, באתר הארץ, 2 באוקטובר 2004
↑  אלפים בהלוויית עמור במגדל העמק, באתר הארץ, 3 באוקטובר 2004
↑  אטילה שומפלבי, סוזן עמור מתמודדת: "זנחנו את הנושא החברתי", באתר ynet, 24 באוקטובר 2005
↑  מזל מועלם, סוזן עמור הלכה לעולמה בגיל 65 לאחר מחלה קשה, באתר הארץ, 3 ביוני 2008
| --- | --- |
בקרת זהויות :  NLI: 987007349256905171  VIAF: 2868149368793185980005   WorldCat (עם VIAF): 2868149368793185980005 
שאול עמור כראש המועצה המקומית מגדל העמק (משמאל) לצד ראש הממשלה, מנחם בגין
ינה סיגטי (צייר)

| --- | --- |
אין תמונה חופשית
 לידה:  3 בינואר 1881 בודפשט, האימפריה האוסטרו-הונגרית 
 פטירה:  1944 (בגיל 62 בערך) 
 שם לידה:  Schönfeld Jenő 
 
ינה סיגטי (במקור שנפלד-Schönfeld, בהונגרית: Szigeti Jenő; בודפשט, 30 בינואר 1881 – 1944) היה צייר פורה ומיוחד מאוד, יהודי-הונגרי שניספה בשואת יהודי הונגריה.
ביוגרפיה

ינה שנפלד נולד במשפחה יהודית כבנם של מור שנפלד (1847–1920), יצרן כובעים, ושל פרנציסקה אולמן (1850–1905). משנת 1899 למד בבית הספר הפרטי של שימון הולושי במינכן, ולאחר מכן התאמן עם המאסטר שלו במושבת האמנים של באיה מארה. בתערוכת היכל האמנות בבודפשט בשנת 1906, הציג שני ציורי מחקרים תחילה. ב-1919 זכה במדליית הכסף של הסלון הלאומי עם אחת מתמונותיו. ב-3 באוגוסט 1919 בבודפשט נשא לאישה את טרז ברגר, שהייתה צעירה ממנו ב-13 שנים, בתם של אנטל ברגר ושל אתל וולאק.
הוא צייר קומפוזיציות פיגורטיביות בנימה קלאסית, המבוססת על סזאן, וטבע דומם אקספרסיבי ודינאמי שהדגיש את הטקטוניקה של הצורות. בשנים 1928 עד 1930 יצא לסיור לימודי בגרמניה, בפריז ובארצות הברית, ולאחר חזרתו הביתה, היה מורה לאמנות בבית הספר הלאומי להכשרת מורים יהודים (Országos Izraelita Tanítóképző) במשך כמה שנים. בהשפעת חברו אישטוואן נאג' יצר מספר פסטלים בתקופה זו, שבהם ניתן לראות רחובות כפר וסצנות עממיות. ב-16 בנובמבר 1944 נלקח על ידי אנשי מפלגת צלב החץ ונשלח למחנה ריכוז גרמני, משם מצא את מותו.
יצירותיו

יצירותיו מסתכמות בלמעלה ממאה ציורים ולהלן חלק מהם:
טבע דומם, שולחן עם תפוחים
תמונת נוף
רחוב כפרי 1
עיר על גדות נהר
קטע בכפר
רחוב שטוף שמש (באיה מארה)
ערימת קש
גדת מים עם עצים
נוף גבעות
בית כפרי עם גג של קש
בנות
טבע דומם עם גרניום
שמש קיצית
אביב
נערות צעירות רוקדות בשדה
פרסים

מדליית הכסף של הסלון הלאומי (1919)
ראו גם

מילון של העידן ההונגרי האחרון.עורך אמיל קרקאפוי  בודפשט, 1930. דפוס אירופה
ינה סיגטי באתר של אמנים הונגרים
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
ינה סיגטי ויצירותיו בקיזלבך
הערות שוליים

↑  "Születési bejegyzése a pesti neológ izraelita hitközség születési akv. 150/1881. folyószáma alatt".
↑  "Schönfeld Mór halotti bejegyzése a Budapest VII. kerületi polgári halotti akv. 1165/1920. folyószáma alatt".
↑  "Ullmann Franciska halotti bejegyzése a Budapest VI. kerületi polgári halotti akv. 2015/1905. folyószáma alatt".
↑  A házasságkötés bejegyezve a Bp. VI. ker. állami házassági akv. 3389/1919. folyószáma alatt.
↑  קורות חיים ורשימת של כ-95 מיצירותיו
ספרינגפילד (משפחת סימפסון)

ערך זה עוסק בעיר בדיונית בסדרה משפחת סימפסון. אם התכוונתם לפירוש אחר, ראו .
| --- | --- |

נוף פנורמי של העיר מתוך "משפחת סימפסון - הסרט"
 מדינה:  ארצות הברית ארצות הברית
 מחוז:  מחוז ספרינגפילד
 ראש העיר:  ראש העיר קווימבי
 על שם:  ג'בדייה ספרינגפילד 
 גובה:  482 מטרים
 אוכלוסייה:  ‏
  ‑ בעיר:  30,720
 
ספרינגפילד (באנגלית: Springfield) היא עיר אמריקאית בדיונית בה מתגוררות הדמויות הראשיות בסדרת ההנפשה האמריקאית המצליחה משפחת סימפסון ובה מתרחשת רוב עלילת הסדרה.
יוצרי הסדרה ציינו בעבר שהעיר ספרינגפילד מהווה למעשה דגם של העולם, בו תושביה, דמויות הסדרה, מתמודדות עם הסוגיות העומדות בפני החברה המודרנית. למשל, יוצרי הסדרה מציגים סוגיות אקטואליות בנושא איכות הסביבה דרך עבודתו של הומר סימפסון בתחנת כוח גרעינית, וסוגיות אקטואליות בתחום החינוך דרך בית הספר היסודי של ספרינגפילד שבו בארט וליסה לומדים.
מקור השראה

ספרינגפילד מייצגת את העיר האמריקאית הטיפוסית ואיננה מבוססת על עיר אמיתית. אף על פי כן, מאט גריינינג, יוצר הסדרה, ציין כי לספרינגפילד יש הרבה במשותף עם פורטלנד, אורגון - עיר הולדתו של גריינינג, ושמה נלקח מזה של ספרינגפילד, אורגון, הסמוכה לפורטלנד. גריינינג ציין כי מקור השראה נוסף לספרינגפילד הייתה העיר הבדיונית מלונוויל (Melonville) בסדרת המערכונים הקנדית Second City Television אשר הכילה מגוון רחב של דמויות חוזרות ונשנות, אשר שימשה בתור זירת ההתרחשות העיקרית של התוכנית. גריינינג ציין כי הוא בחר בשם ספרינגפילד, משום שזהו אחד משמות היישובים הנפוצים ביותר בארצות הברית - ישנם 34 ערים וישובים בשם זה בארצות הברית, כולל בירת אילינוי.
מאפייני העיר

ספרינגפילד נוסדה בשנת 1796 על ידי קבוצת מתיישבים בראשות ג'בדייה ספרינגפילד. לאחר שג'בדייה סירב לאפשר לתושבי היישוב להתחתן עם בני הדודים שלהם, חצי מקבוצת המיישבים המקורית עזבה את היישוב והקימה את היישוב השכן שלביוויל. שתי הערים נותרו מאז ערים יריבות. במחוז ישנה גם את עיר הבירה ועיירות בשם וויוילויל ואוגדנוויל. נכון לעונה ה-31 יש בספרינגפילד 32,000 תושבים וגובהה הוא 482 מטרים.
עד העונה ה-15 העיר התאומה היחידה של ספרינגפילד הייתה קאבול. בסוף עונה 23 נרמז שאף עיר לא רוצה להיות תאומה של ספרינגפילד.
סמל העיר הופיע פעם במפת האזור כדג בעל 3 עיניים, המוטציה שנמצאה בנהר ליד תחנת הכוח הגרעינית בפרק "2 מכוניות בכל חצר, 3 עיניים לכל דג".
הגאוגרפיה של ספרינגפילד והאזור שנמצא בסמיכות לה מגוונת למדי וכוללת יערות, רכסי הרים גבוהים, מדבריות, קרחון, חופים, ביצות, נמל, אדמות חקלאיות, מקווי מים ותעלות אשר מוצגים לאורך הסדרה בהתאם לצורך בעלילת פרקי הסדרה השונים.
ראש העיר של ספרינגפילד הוא הפוליטיקאי המושחת ג'ו קווימבי (חבר במפלגה הדמוקרטית, אשר מסתמך בעיקר על קולות הרפובליקנים), בעוד שנציג העיר בקונגרס הוא קראסטי הליצן (חבר במפלגה הרפובליקנית). מרי ביילי (אשר חברה במפלגה הדמוקרטית) היא מושלת המדינה בה נמצאת ספרינגפילד.
מאפייני העיר > ספורט

ספרינגפילד מכילה מספר קבוצות ספורט ומתקני ספורט: קבוצת הבייסבול של העיר "ספרינגפילד איזוטופס", קבוצת הכדורגל "ספרינגפילד אטומס", קבוצת ההוקי קרח של העיר "ספרינגפילד אייס-אוטופס", קבוצת פוטבול, מסלול מרוצי כלבים ומסלול מרוצי מכוניות נאסקאר.
בעונות שונות היו בעיר ובמדינה ליגות ספורט שונות: סופטבול (ליגת בייסבול חובבנית, עונה 3), הוקי קרח לילדים (עונה 6), כדורת (עונה 8), פוטבול (עונה 9), בייסבול לילדים (עונה 18), כדורגל ילדות (עונה 23), לקרוס וכדורסל ילדים (עונה 28). לעיר גם נציג די עלוב בליגת האיגרוף לילדים- ללא קסדות מגן (עונה 36).
מאפייני העיר > מקומות בעיר > מסעדות אתניות

הסומו העליז - מסעדת סושי מפורסמת ברחוב אלם ב"טוקיו הקטנה". מגישה פוגו.
אצל לואיג'י - מסעדה איטלקית שמשמשת מקום מפגש קבוע למאפיה.
You Thai Now - מסעדה תאילנדית בבנגקוק הקטנה.
בודהה הגדולה של בוב - מסעדה סינית. קיימת מסעדה סינית נוספת, כשרה.
עליית התה - בית תה אנגלי בספרינגשייר.
Odissey dinner - מסעדה יוונית שהומר עבד בה בגיל 14.
Tito's taco (קומיקס) - מסעדה מקסיקנית
מאפייני העיר > מקומות בעיר > רחובות מפורסמים בעיר

טרסת אברגרין - הרחוב של הסימפסונים ורוב חבריהם. בזמן פיצול העיר בתחילת עונה 12 גם הרחוב הזה פוצל.
רחוב מיין, רחוב מירקל מייל - זוג רחובות הנפגשים בכיכר העיירה ובהם נמצא המרכז המסחרי. ברחוב מיין נמצאים העירייה, הקוויק-אי-מארט וחנות הקומיקס (בניין 507). במירקל מייל נמצאת בין השאר חנות הדונאטס המפורסמת Lard Lad.
הדרך התעשייתית - המרכז המסחרי של העיירה. במספר 100 נמצאת תחנת הכוח הגרעינית. בארט קנה בעונה השמינית מפעל נטוש בבניין 35, מול הבר הישן של מו (שנשרף כליל באמצע עונה תשיעית).
רחוב ממון - השם בא מעברית. רחוב בו גרים עשירים רבים כגון מר ברנז (בית מס' 1000), קנת ברוקמן (מולו) ומתאבק מפורסם (בית מס' 994).
דרך המחבוא - רחוב בקומיקס בו מסתתרים נבלי-על כמו דוקטור קולוסוס וססיל טריווילגר, אחיו של סיידשואו בוב.
מאפייני העיר > תקשורת מקומית

עיתון אחד מקומי, "ספרינגפילד ביוגל", ועיתון בית ספר אחד בעריכת מרטין.
3 ערוצי טלוויזיה עיקריים: ערוץ 2 - ריאליטי, ערוץ 6 - מקומי רגיל וערוץ OCHO, היספאני (שני ערוצים אלה משדרים מאותו אולפן). נקלטים בכבלים עוד 75 ערוצים, מהם שני ערוצים עם מגדל שידור בעיר (3 ו-8).
ערוץ הרדיו המקומי KBBL משדר בתדרים 102.5FM ו-960AM. יש לו גם תחנה בספרדית- Que-BBL. כמו כן נקלטים גם הערוצים KUDD (570AM) ,KNBO (97.3FM), ו-KFSL (ערוץ נוסטלגיה מוזיקלית, 103FM). בליל הזומבים באחד מהספיישלים של "ליל כל הקדושים" שידר גם ערוץ KZMB ‏(103.1FM). בספיישל אחר היה ערוץ שטני KDVL ‏(66.6AM) יש גם תחנות לאוניברסיטת ספרינגפילד (KDRK) ולבית הספר היסודי (WSES).
ערוצי רדיו פיראטיים: KBLY (ערוץ של בריונים, 1150AM). בהזדמנויות שונות בארט שידר אחרי שקיבל משדר ליום הולדתו- KIA מבית העץ שלו ו-WJZZ מכריזת בית הספר.
מאפייני העיר > קונסולות משחקי וידאו

חברת סורני - פארודיה על סוני. ארבע גרסאות של גיימסטיישן במהלך הסדרה (פארודיה על פלייסטיישן). לבארט היה את הגרסה המיושנת GS252 עד שזרק אותה.
חברת פאנטנדו - פארודיה על נינטנדו. שלוש קונסולות שונות של Zii (פארודיה על Wii) ואחת "GameBro" (פארודיה על GameCube). ליסה תרמה קונסולה לבית האבות המקומי עד שהאחיות השמידו אותה. יש גם קונסולה ניידת בשם "Game Dude" (פארודיה על Game Boy).
חברת מיק רוסופט - ybox360, פארודיה על xbox 360 ו-whybox II.
מיקום העיר > תהפוכות

לקראת סוף העונה התשיעית (פרק 22) הומר גרם להתפרצות זבל מתחת לעיירה, מה שגרם להזזתה בשלמות 8 ק"מ צפונה או דרומה. (כי עדיין שכנה לאחר מכן על חוף הים.)
בפרק 18 של העונה העשירית העיירה עברה אפוקליפסה, אם כי לאחר מכן נראה שהכל ממשיך כרגיל.
בפתיחת העונה ה-12 העיירה פוצלה לשני אזורי חיוג, מה שגרר זמנית את פיצול העיירה לצפון ודרום. בראשות "ספרינגפילד החדשה" עמד זמנית הומר. בקומיקס שיצא באותו זמן העיירה התפצלה בכיוון ההפוך (למזרח ומערב), בין ספרינגפילד עילית לספרינגפילד תחתית.  בשני הפיצולים הוקמה חומה, אנכית או מאוזנת במפה, בהתאמה.
בסרט (בין עונות 18–19) העיירה בודדה מהעולם בכיפה והרבה מבנים נהרסו, כולל בית הסימפסונים.
בפרק ה-500 (עונה 23 פרק 14) העיירה עברה בשלמותה לאזור חסר משילות (outlands).
הערות שוליים

↑  מתוך פרק 54, "Dog of Death"
1 2  "Poppa's Got a Brand New Badge". Gould, Dana; Michels, Pete. The Simpsons. Fox Broadcasting Company. 2002-05-22. No. 22, season 13.
↑  הסוד של "משפחת סימפסון" נחשף, באתר וואלה, 11 באפריל 2012
↑  הסוד של "משפחת סימפסון" נחשף באתר וואלה!
| משפחת סימפסון |
| --- | --- | --- |
| דמויות ראשיות | הומר • מארג' • בארט • ליסה • מגי |  |
| דמויות משנה | מונטגומרי ברנז • לני לאונרד • נד פלנדרז • אוטו מאן • איצ'י וסקראצ'י • מו סיזלאק • עדנה קרבאפל • אפו נהספימפטילון • קראסטי הליצן • העוזר הקטן של סנטה • ראש העיר קווימבי |  |
| יוצרים ומפתחים | מאט גריינינג • ג'יימס ל. ברוקס • סם סיימון • מייק ב. אנדרסון |  |
| מדבבים ראשיים | דן קסטלנטה • ג'ולי קאוונר • ננסי קארטרייט • האנק עזריה • הארי שירר • ירדלי סמית' |  |
| פרקים | רשימת פרקי הסדרה(אנ') • פרקי ליל כל הקדושים • פרקים בולטים (Treehouse of Horror • Simpsons Roasting on an Open Fire ‏• Homer's Phobia • There's Something About Marrying • The Greatest Story Ever D'ohed •‏ Three Gays of the Condo) |  |
| סרטים | משפחת סימפסון - הסרט • משפחת סימפסון חוגגת 20 שנה ב-3D על הקרח! • מעון היום הארוך ביותר |  |
| שונות | ספרינגפילד • קומיקס • Do the Bartman • The Simpsons Sing the Blues • בארט נגד מוטציות החלל • FOX • D'oh!  • הבעיה עם אפו • Kwik-E-Mart • "כשבילי פגשה את ליסה" |  |
| --- | --- |
בקרת זהויות :  NLI: 987007539954805171  LCCN: sh2006000120 
פסלו של ג'בדייה ספרינגפילד, המייסד של ספרינגפילד
תחנת הכוח הגרעינית של ספרינגפילד
פיג'מה

ילדים לבושים בפיג'מה
ילדה ובובה לבושות בפיג'מה
ציור של נערה לבושה בפיג'מה
סרטוט של פיג'מה
פיג'מה (מפרסית: پای‌جامه – "לבוש לרגל"; על פי הצעת האקדמיה ללשון העברית: חליפת שינה; בעברית מוכרת גם כנמנמת) היא בגד שנוהגים ללבוש בזמן השינה וזמן קצר לאחריו ולפניו. בדרך כלל הפיג'מה תהיה נוחה לשינה וצבעונית.
קיימים מגוון סוגים של פיג'מות, ביניהם פיג'מות העשויות משני חלקים (חולצה ומכנסיים), פיג'מות המורכבות מחלק אחד (חלוק או כתונת לילה), ופיג'מות המכסות את כל גוף האדם, לרבות כפות הרגליים (פיג'מות אלו מיועדות לרוב לתינוקות) הנקראות גם סרבל-פיג'מה או באנגלית Onesie.
יש הנוהגים (במיוחד בקיץ) להשתמש בבגדים תחתונים כפיג'מה. אנשים רבים נוהגים לישון בחליפות טריקו שמשמשות גם לספורט.
היסטוריה

מקור הפיג'מה במערב הוא מהודו משם הביאו הבריטים במאה ה-18 את הפיג'מה לארצם. בתקופה הוויקטוריאנית החלו הבריטים להשתמש בפיג'מות.
פיג'מה בתרבות

אחד הסגנונות הידועים בעבר של פיג'מות היו "פיג'מות פסים" המזכירות את הזברה. דבר זה הוביל לכתיבת השיר "מי יודע מדוע ולמה לובשת הזברה פיג'מה" של הלל עומר.
בישראל נפוץ לחשוב שהאקדמיה ללשון העברית קבעה שם נרדף בעברית לפיג'מה - "נמנמת". עם זאת, האקדמיה הכחישה זאת מכל וכל, והמילה פיג'מה אושרה כשמה הלועזי במילוני האקדמיה. למעוניינים בשם עברי הוצע הצירוף "חליפת שינה".
מסיבת פיג'מות

מכיוון שהפיג'מה היא בגד לילי, מכונה לעיתים מסיבה לילית בשם "מסיבת פיג'מות". לרוב הכוונה למסיבה של ילדים או בני נוער הנשארים ללון בביתו של עורך המסיבה. בשנים האחרונות נתקבע מנהג בגני הילדים בשבוע שלפני חג פורים כשאחד הימים נחגג כ"מסיבת פיג'מות" ועל ילדי הגן ללבוש פיג'מות ולהגיע עם חפצי השינה הקבועים שלהם.
ראו גם

פרעה בפיג'מה
הפיג'מות
הערות שוליים

↑  מילה זו מופיעה במילון אבן-שושן, אך מעולם לא אושרה באופן רשמי על ידי האקדמיה ללשון העברית (ראו גם כאן).
↑  https://www.britannica.com/
| --- | --- |
בקרת זהויות :  NLI: 987007546764405171  GND: 4367350-8  LCCN: sh93008067
מג"ב צפון

| --- | --- |

 פרטים
 מדינה:  ישראל ישראל
 שיוך:   משטרת ישראל  משמר הגבול
 אירועים ותאריכים
 תקופת הפעילות:  1954–הווה (כ־71 שנים)
 פיקוד
 יחידת אם:   משמר הגבול
 דרגת המפקד:    ניצב משנה
משמר הגבול מרחב צפון הוא מחט"ב (מפקדת חטיבה) האחראית על פעילות משמר הגבול באזור צפון מדינת ישראל.
תכליתו לחימה בפשיעה החקלאית, וכן מתן מענה לתרחישי קיצון ביטחוניים בשיתוף פעולה עם כלל גורמי הביטחון וההצלה בגזרת המחוז הצפוני ובפרט ביישובים סמוכי גדר.
היסטוריה ומבנה

בשנת 1954 הוקם גדוד 3 של מג"ב שמנה שתי פלוגות והיה אחראי על הקטע הצפוני של גבול ישראל ירדן ועל גבול הצפון. בשנת 1969 הוקם על בסיס גדוד זה מחט"ב מג"ב צפון. לקראת מלחמת ששת הימים נלקה האחריות על גבול הצפון ממג"ב לצה"ל והושבה לו לקראת מלחמת יום כיפור. במהלך מלחמת ההתשה וקצת לפניה, נלחמו לוחמי מג"ב צפון מפלוגה ז' של מג"ב, שהייתה מופקדת על אזור עמק בית שאן בחדירות רבות של מחבלים שהגיעו לכמות של בין 600 ל-800 תקריות אש בחודש. לאחר מלחמת יום כיפור הוקמה פלוגת מג"ב שקיבלה אחריות ברמת הגולן ופורקה לאחר כמה שנים. במלחמת לבנון הראשונה נכנסו לוחמי מג"ב, לאו דווקא מג"ב צפון ללבנון לסייע בפעילות צה"ל שם, הפיקוד על כוחות מג"ב בלבנון הוטל על מג"ב צפון, כשנסוגה ישראל לרצועת הביטחון הוצאו כוחות מג"ב מלבנון. מג"ב צפון ממשיך לפעול בצפון הארץ עד ימינו. בשנת 2011 פוצל מג"ב חוף ממג"ב צפון וקיבל את האחריות על אזור מישור החוף בצפון הארץ.
שטח האחריות של מג"ב צפון חופף ברובו לשטח מחוז הצפון למעט אזור רמת הגולן. מפקדת מג"ב צפון יושבת בבסיס גן נר, מפקד המרחב הוא קצין בדרגת ניצב משנה.